Väimela Lasteaias töötab 5 rühma: 1 sõimerühm, 1 liitrühm. ja 3 aiarühma, millest 1 on sobitusrühm.
Väimela Lasteaed “Rukkilill” asub Matussaare metsa vahetus läheduses, mis on liigirikkuse poolest looduslikult mitmekesine, kus lastel on võimalik jälgida aastaaegade vaheldumist looduses. Laste loovuse arendamist, tervisedendust ning loodus- ja õuesõpet toetab avar õueala ning lasteaia lähedal asuv Väimela mõisa park.
Loodus on inimese tervise allikas, millele toetume. Rühmadel on erinevaid võimalusi looduse mitmekülgsuse mõistmiseks, selle maksimaalseks ärakasutamiseks ning õppe- ja kasvatustöö täiendamiseks.
Lasteaial on kaardistatud õpperada, mille kaudu õpitakse tundma kodukoha loodust ja selles asuvaid loodusobjekte. Lasteaia õuealale on KIK-i poolt toetatud projekti raames valminud ilmavaatluspunkt, mis annab erinevad võimalused lastele õuesõppeks.
Lasteaed kuulub Tervist Edendavate Lasteaedade võrgustikku (TEL võrgustikku) alates 2012.aastast.
Õppe- ja kasvatustegevuses kasutatakse lapsest lähtuvat metoodikat ning üldõpetuslikke põhimõtteid. Lasteaia teeb eriliseks see, et kõik 5 rühma rakendavad õppe- ja kasvatustöös erinevaid suunitlusi:
- projekti Kiusamisest vaba lasteaed rakendamine;
- keelepesa metoodika kasutamine-kord nädalas võru keele õpe;
- süvendatult loodus-ja õuesõpe, loodusprojektides osalemine;
- oma lasteaia poku-projekt;
- väärtuskasvatus.
Missioon
Visioon
Väärtused
Koostöö
Lapsekesksus
õppe-kasvatustegevuses lähtume mängulisusest, lapse arengu potentsiaalist ning individuaalsusest.
Turvalisus
arengut soodustav psühho-sotsiaalne ja füüsiline mängu-ja töökeskkond.
Loovus
väärtustame kõigi loomingut, õpime igast kogemusest, julgeme olla teistsugused, areneme üheskoos uusi lahendusi otsides.
Tervis
hoolime enda ja laste tervisest, peame lugu tervislikest eluviisidest.
Innovaatilusus
oleme altid enesetäiendamisele ning uuenduslikele ideedele ning mõistame ja oskame arvestada otsuste tegemisel muutusi haridussüsteemis.
Järjepidevus
hästi toimiva süsteemi ja traditsioonide väärtustamine ning hoidmine.